Peres Jepchirchir

Peres Jepchirchir (s. 27. syyskuuta 1993) on kenialainen kestävyysjuoksija. Hän on maratonin olympiavoittaja ja kaksinkertainen puolimaratonin henkilökohtainen maailmanmestari.

Jepchirchir voitti puolimaratonilla maailmanmestaruuden Cardiffissa 2016 ajalla 1.07.31 ja sai kultaa myös joukkuekilpailussa. Hän voitti toisen maailmanmestaruutensa Gdyniassa 2020 maailmanennätysajalla 1.05.16	ja sai joukkuekilpailussa hopeaa. Vuonna 2021 hän voitti Tokion olympialaisissa maratonilla kultaa ajalla 2.27.20. Kolme kuukautta myöhemmin hän voitti New Yorkin maratonin ajalla 2.22.39.	Huhtikuussa 2022 hän voitti Bostonin maratonin ajalla 2.21.01. Huhtikuussa 2023 hän sijoittui Lontoon maratonilla kolmanneksi.

Jepchirchirin ennätys maratonilla on joulukuussa 2020 Valenciassa juostu aika 2.17.16.

Lähteet 

Kenialaiset kestävyysjuoksijat
Kenialaiset olympiavoittajat
Vuonna 1993 syntyneet
Elävät henkilöt